करीला मेले की तैयारियां, 15 लाख आएंगे श्रद्धालु
अशोकनगर| करीला में 16 मार्च से शुरू होने वाले तीन दिवसीय रंगपंचमी मेले की तैयारियों के लिए हुई बैठक में कलेक्टर बीएस जामोद ने देरी पर नाराजगी जताई और अधिकारियों को निर्देश दिए कि हर हालत में 12 मार्च तक सभी व्यवस्थाएं पूर्ण हो जाना चाहिए। साथ ही कहा कि जिस व्यवस्था में देरी हुई, उसके लिए जिम्मेदार अधिकारी पर सख्ती से कार्रवाई की जाएगी।
ताकि अधिकारी की किसी गलती से श्रद्धालुओं को परेशानी न हो। रंगपंचमी मेले में 15 लाख से अधिक श्रद्धालु शामिल होंगे और उन्हें मेले में परेशान नहीं होना चाहिए। इसके लिए जिसे जो जिम्मेदारी दी गई, वह अपनी जिम्मेदारी को अच्छी तरह से पूर्ण करें। साथ ही कहा कि पेयजल व्यवस्था के लिए ग्वालियर, भोपाल, गुना और शिवपुरी से बड़े टैंकरों की व्यवस्था भी कराई गई है। ताकि श्रद्धालुओं को पेयजल की कमी का सामना न करना पड़े।
hin_Deva hin_Deva hin_Deva